Македонија во квалификациите за Светското првенство во фудбал 2026

Оваа статија се однесува на настапите на македонската фудбалска репрезентација во квалификациите за Светското првенство 2026 во Канада, Мексико и САД.
Почнувајќи од првиот во 1998 година и натпреварувајќи се континуирано во секој следен, ова бил осмиот квалификациски циклус за Светско првенство во кој учествувала Македонија по осамостојувањето на државата. Досега, репрезентацијата никогаш не се пласирала на некое Светско првенство, а најдобриот резултат го постигнала во претходниот квалификациски циклус за Светското првенство 2022 во Катар кога го освоила второто место и играла во баражот каде после победата над со 1-0, била сопрена од со 2-0 во Порто.
Квалификациските групи за Светското првенство 2026 во УЕФА конфедерацијата, биле извлечени на 13 декември 2024 година, при што Македонија се паднала во групата Ј со репрезентациите на , , и . Натпреварите ќе се одиграат по Бергеров систем, а исите треба да започнат во март и да завршат во ноември 2025 година. Победникот на групата ќе се квалификува директно за ''Мундијалот'' во Северна Америка, додека второпласираната репрезентација ќе игра во баражот. За разлика од досегашните Светски првенства на кои учествувале 32 репрезентации, на Светското првенство 2026 ќе играат вкупно 48, додека од УЕФА конфедерацијата ќе можат да се пласираат 16.
1 Преглед
Во овој квалификациски циклус Македонија влегла од 67-мото место на ФИФА листата и била распоредена во третиот шешир за време на извледкувањето на ждрепката. На 13 декември 2024, биле извлечени групите за европските квалификации, а Македонија за противници ги добила (8. место на ФИФА листата), (29), (110) и (204). Истиот ден УЕФА го објавила и распоредот на натпреварите, според кој Македонија ги започнала квалификациите со натпреварот против Лихтентшајн во гости на 22 март, а ќе ги заврши со уште едно гостување кај Велс на 18 ноември 2025.
Првиот натпревар за Македонија во овие квалификации дошол во најнеповолен момент во екот на големата трагедија која се случила во земјата откако во пожар во ноќен клуб во Кочани животот го загубиле 59 лица. Поради оваа трагедија, била објавена седумдневна ден на жалост во Македонија која траела и за време на првиот квалификациски натпревар против Лихтенштајн одигран на 22 март 2025. Во чест на жртвите во овој немил настан репрезентацијата на Македонија излегла во опрема од третата гарнитура, црни дресови и шорцеви. Сепак, и покрај лошиот од психолошка гледна точка момент за одигрување на овој натпревар, Македонија ја оправдала фаворитската улога и лесно го совладала Лихтенштајн во Вадуц. Македонија повела уште во седмата минута со голот на Трајковски на додавање од Миовски, кој претходно успеал да го заобиколи и противничкиот голман пред да нафрли за својот партнер во нападот да ја смести топката во празната мрежа. Во водство од 2-0 Македонија ја довел Муслиу, по нафрлената топка од корнер на Барди, а третиот гол во 84-тата минута го постигнал Миовски со волеј-удар.
Вториот натпревар, во Скопје на мегдан на Македонија ја донел репрезентацијата на Велс. Веќе од стартот се видело дека ова ќе биде потежок натпревар од првиот; откако резултатот останал непроменет (0-0) во регуларните 90 минути, во првата од судиското продолжение Бојан Миовски го искористил грешното додавање на Џо Алан и ја довел Македонија во водство. Сепак, во последните моменти од натпреварот, велшаните искористиле една спуштена топка во шеснаесеттникот на Македонија и преку Дејвид Брукс го израмниле резултатот. Тоа бил и конечниот резултат на овој натпревар.
За јунските квалификациски натпревари против Белгија и Казахстан, селекторот Благоја Милевски се соочил со проблеми во вид на неколку повредени играчи кои не можеле да настапат за репрезентацијата. Сепак, и покрај тоа, Македонија успеала да освои 4 бодови од тие два натпревари и да го заземе првото место на табелата по завршувањето на јунскиот квалификациски прозорец. Третиот натпревар на Македонија во групата бил против Белгија во Скопје на 6 јуни 2025. Белгијците повеле во 28-тата минута преку Максим Де Кујпер и со тој резултат се отишло на пауза. Во вториот дел Македонија заиграла многу подобро и постигнала гол на почетокот на вториот дел преку Елиф Елмас, кој бил поништен поради офсајд позиција по интервенцијата на VAR системот. Сепак, Македонија успеала да израмни во 86-тата минута кога по одличното додавање од замената Дарко Чурлинов, Езѓан Алиоски со прекрасен волеј удар ја сместил топката во мрежата на Белгија за израмнување на 1-1. Тоа се испоставило и како конечен резултат на натпреварот.
2 Натпревари во групата Ј на европските квалификации